
ОТНОСНО: Горскостопанска програма за ПИ №12108.333.32, земл. с. Врабево, общ. Троян, обл. Ловеч, попадащ в подотдел 420 ”з”, съгласно инвентаризацията на СЗДП ТП Държавно горско стопанство – Троян, 2017 г.



УВАЖАЕМИ ГОСПОДИН Ц,



Във връзка с Ваше уведомление с вх. №АО-3564/30.06.2026 г. на РИОСВ-Плевен за Горскостопанска програма за ПИ №12108.333.32, земл. с. Врабево, общ. Троян, обл. Ловеч, попадащ в подотдел 420 ”з”, съгласно инвентаризацията на СЗДП ТП Държавно горско стопанство – Троян, 2017 г., на основание чл. 6а, т. 2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн., ДВ, бр. 73 от 11.09.2007 г., с вс. изм. и доп.) и внесена допълнителна информация с вх. №АО-3564-2/07.07.2026 г. на РИОСВ-Плевен, Ви уведомявам следното:
Горскостопанската програма за ПИ №12108.333.32, земл. с. Врабево, общ. Троян, обл. Ловеч, попадащ в подотдел 420 ”з”, съгласно инвентаризацията на СЗДП ТП Държавно горско стопанство – Троян, 2017 г., попада в обхвата на чл. 2, ал. 2 от Наредбата за ОС.

1. Горскостопанската програма предвижда в ПИ №12108.333.32, попадащ в подотдел 420 ”з”, провеждане на постепенно-котловинна сеч, с интензивност 30%, с изсичане на подлеса, в насаждение със състав: цр6, бл4, бк, гбр; произход: изд.; възраст: 90 год.; пълнота: 0.7; ср. височина: 23/22 м; ср. диаметър: 26/24 см; бонитет: 3; кгбр10; произход: изд.; възраст: 40 год.; пълнота: 0.1; ср. височина: 5 м; ср. диаметър: 10 см.
Извозването на добитата дървесина ще става по съществуващи извозни пътища.

ПИ №12108.333.32, землище с. Врабево, общ. Троян, обл. Ловеч, местност „ЛЕЩАКА“ е с площ 6499 кв. м, трайно предназначение на територията: „Горска“ и начин на трайно ползване: „Друг вид дървопроизводителна гора“, съгласно Скица №15-889435-16.06.2026 г. на АГКК.

2. Горскостопанската програма не попада в границите на защитена територия по смисъла на Закона за защитените територии (ЗЗТ).

3. Горскостопанската програма попада в границите на защитени зони (ЗЗ) от мрежата „Натура 2000“, а именно:
- BG0000616 “Микре”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, обявена със Заповед №РД-1028/17.12.2020 г. на МОСВ (обн. ДВ, бр. 19/05.03.2021 г.);
- BG0002088 “Микре”, за опазване на дивите птици, по чл.6, ал.1, т.3 и 4 от ЗБР, обявена със Заповед №РД-752/24.10.2008 г. на МОСВ (обн. ДВ бр.97/11.11.2008 г.).

4. Реализацията на Горскостопанската програма е допустима спрямо режимите на ЗЗ, определени със заповедите за обявяването им и Становище на РДГ-Ловеч, дадено с писмо изх. №РДГ08-05474/07.07.2026 г. на РДГ-Ловеч, вх. №АО-3564-2/07.07.2026 г. год. на РИОСВ-Плевен, съгласно което за ПИ №12108.333.32, землище с. Врабево, предвиденото горскостопанско мероприятие-сеч, е в съответствие с разпоредбите на Глава четвърта от Наредба №8/2011 г. за сечите в горите и е приложена системата от режими и мерки за стопанисване на природно местообитание 91M0 Балкано-панонски церово-горунови гори, която е задължителна, съгласно чл. 4, ал. 2 от Наредба №8 за сечите в горите.

5. Така описаната Горскостопанска програма не може да бъде отнесена към нито една от позициите на Приложение №1 към чл. 92, т. 1, както и Приложение №2 към чл. 93, ал. 1 на Закона за опазване на околната среда (ЗООС). Предвид това конкретната Горскостопанска програма не попада в обхвата на Глава шеста от ЗООС и не подлежи на регламентираните в закона процедури по екологична оценка (ЕО).

6. Реализацията на Горскостопанската програма има вероятност да доведе до:
6.1. увреждане на природно местообитание 91M0 Балкано-панонски церово-горунови гори, местообитания на видове прилепи (Голям подковонос /Rhinolophus ferrumequinum/, Дългоух нощник /Myotis bechsteinii/, Широкоух прилеп /Barbastella barbastellus/), безгръбначни (Обикновен сечко /Cerambyx cerdo/, Буков сечко /Morimus funereus/, Бръмбар рогач /Lucanus cervus/, *Алпийска розалия /Rosalia alpina/) и птици (Бухал /Bubo bubo/, Кoзодой /Caprimulgus europaeus/, Сив кълвач /Picus canus/, Черен кълвач /Dryocopus martius/, Среден пъстър кълвач /Dendrocopos medius/, Осояд /Pernis apivorus/, Малък креслив орел /Aquila pomarina/, Горска чучулига /Lullula arborea/, Черен щъркел /Ciconia nigra/), причинени от реализацията на Горскостопанската програма;
6.2. промяна в качеството на природно местообитание 91M0 Балкано-панонски церово-горунови гори, местообитанията на видове прилепи (Голям подковонос /Rhinolophus ferrumequinum/, Дългоух нощник /Myotis bechsteinii/, Широкоух прилеп /Barbastella barbastellus/), безгръбначни (Обикновен сечко /Cerambyx cerdo/, Буков сечко /Morimus funereus/, Бръмбар рогач /Lucanus cervus/, *Алпийска розалия /Rosalia alpina/) и птици (Бухал /Bubo bubo/, Кoзодой /Caprimulgus europaeus/, Сив кълвач /Picus canus/, Черен кълвач /Dryocopus martius/, Среден пъстър кълвач /Dendrocopos medius/, Осояд /Pernis apivorus/, Малък креслив орел /Aquila pomarina/, Горска чучулига /Lullula arborea/, Черен щъркел /Ciconia nigra/), причинени от реализацията на Горскостопанската програма.

С оглед гореизложеното, отчитайки местоположението (попада в границите на защитени зони от мрежата „Натура 2000“, в природно местообитание и в местообитания на видове прилепи, птици и безгръбначни) и характера (провеждане на сеч) на Горскостопанската програма, при реализацията ù има вероятност от отрицателно въздействие върху защитени зони BG0002088 “Микре” и BG0000616 “Микре”.

В тази връзка на основание чл.2, ал.2 от Наредбата за ОС, Ви уведомявам, че за така заявената Горскостопанска програма за ПИ №12108.333.32, земл. с. Врабево, общ. Троян, обл. Ловеч, попадащ в подотдел 420 ”з”, съгласно инвентаризацията на СЗДП ТП Държавно горско стопанство – Троян, 2017 г., преценката на компетентния орган е, че следва да бъде проведена процедура по реда на Глава втора от Наредбата за ОС, за което е необходимо в срок до 10.08.2026 г. да представите:

- информация за датата и начина на заплащане на дължимата такса в размер на 143 евро и 16 евроцента /сто четиридесет и три евро и шестнадесет евроцента/, (280 лв. /двеста и осемдесет лева/), по чл. 22 (1) от Тарифата за таксите, които се събират в системата на МОСВ (обн. ДВ, бр. 39/20.05.2011 г.; изм. и доп.), приета с ПМС №136/13.05.2011 г. (обн. ДВ, бр. 39/20.05.2011 г.) на сметка: РИОСВ - Плевен IBAN: BG22UBBS80023106158306, BIC кода на банката е: UBBS BGSF, Банка ОББ - АД – Плевен.





С уважение, 

гр. Плевен, ул. “Ал. Стамболийски” 1А, 

)тел/факс: +359 64 806 951 и +359 64 800 711, 
e-mail: office@riew-pleven.eu  интернет сайт http://riew-pleven.eu/

